CELEX: 62009CA0212
Language: hu
Date: 2011-11-10 00:00:00
Title: C-212/09. sz. ügy: A Bíróság (első tanács) 2011. november 10-i ítélete — Európai Bizottság kontra Portugál Köztársaság (Tagállami kötelezettségszegés — EK 43. cikk és EK 56. cikk — A tőke szabad mozgása — A portugál államnak a GALP Energia, SGPS SA-ban fennálló elsőbbségi részvényei ( „aranyrészvények” ) — Privatizált társaság irányításába történő beavatkozás)

28.1.2012   
            
            
               HU
            
            
               Az Európai Unió Hivatalos Lapja
            
            
               C 25/3
            
         
      A Bíróság (első tanács) 2011. november 10-i ítélete — Európai Bizottság kontra Portugál Köztársaság
      (C-212/09. sz. ügy) (1)
      
      (Tagállami kötelezettségszegés - EK 43. cikk és EK 56. cikk - A tőke szabad mozgása - A portugál államnak a GALP Energia, SGPS SA-ban fennálló elsőbbségi részvényei („aranyrészvények”) - Privatizált társaság irányításába történő beavatkozás)
      (2012/C 25/03)
      Az eljárás nyelve: portugál
      
         Felek
      
      
         Felperes: Európai Bizottság (képviselők: G. Braun, M. Teles Romão és P. Guerra e Andrade meghatalmazottak)
      
         Alperes: Portugál Köztársaság (képviselő: L. Inez Fernandes meghatalmazott, C. Botelho Moniz, M. Rosado da Fonseca és P. Gouveia e Melo advogados)
      
         Tárgy
      
      Tagállami kötelezettségszegés — Az EK 43. cikk és az EK 56. cikk megsértése — Az állam és más közszervezetek különleges jogai a GALP Energia, SGPS S.A.-ban („aranyrészvények”)
      
         Rendelkező rész
      
      
                  1.
               
               
                  A Portugál Köztársaság — mivel a GALP — Energia SGPS SA-ban fenntartotta a jelen ügyben a privatizációról szóló, 1990. április 5-i 11/90. sz. kerettörvény (Lei no 11/90, Lei Quadro das Privatizaçoes), a GALP — Petróleos e Gás de Portugal SGPS SA privatizációjára irányuló eljárás első szakaszának jóváhagyáról szóló, 1999. július 7-i 261-A/99. sz. rendelettörvény (Decreto-Lei no 261-A/99 aprova a 1.a fase do processo de privatização do capital social da GALP — Petróleos e Gás de Portugal, SGPS, SA) és e társaság alapszabálya által előírt, az államnak és más közszervezeteknek a szóban forgó társaságban az ezen állam által e társaság alaptőkéjében birtokolt elsőbbségi részvényekkel („aranyrészvények”) kapcsolatban biztosított különleges jogokat — nem teljesítette az EK 56. cikkből eredő kötelezettségeit.
               
            
                  2.
               
               
                  A Bíróság a Portugál Köztársaságot kötelezi a költségek viselésére.
               
            
         (1)  HL C 180., 2009.8.1.